Nærværende udbud omfatter:

Udarbejdelse af tre analyser af Danmarks eksport af vandteknologiske produkter og services med levering i 2018, 2019 og 2020.

Analyserne skal belyse, hvordan vandteknologi kan bidrage til Danmark som produktionsland via udnyttelse af de globale markeder for vandteknologi.

Konkret skal analyserne give indblik i den seneste udvikling for eksporten af vandteknologi, udvikling i markedsandele samt, i hvilket omfang potentialet for dansk eksport udnyttes i dag.

Analyserne skal kortlægge eksporten af danske vandteknologiske produkter og services over tid til en række lande udvalgt af Ordregiver. Sammensætningen af fokuslande kan justeres på baggrund af en dialog mellem Ordregiver og Tilbudsgiver.

Analyserne skal således som minimum indeholde opgørelser af:

* Dansk eksport af vandteknologi
* Eksporten i EU-15
* Fordeling af dansk eksport på segmenter
* Dansk eksport til top-ti importører af vandteknologi samt udvalgte fokuslande
* En opgørelse af serviceeksporten (herunder eksport af rådgivning) relateret til vandteknologi

Herudover ønskes en oversigt over hvor stor en andel af vandteknologieksporten, der leveres af virksomheder med over 500 ansatte, samt hvilke virksomheder dette omfatter.